Et bilde som inneholder logo

Automatisk generert beskrivelse

|  |  |  |  |  |  |
| --- | --- | --- | --- | --- | --- |
| **Referat** | | | | | |
| **Prosjekt** | Alrek helseklynge | | | | |
| **Organ** | Styringsgruppen | | | | |
| **Sted** | Møterom Tarlebø 2F15, 2. etg. nybygg Alrek, Årstadveien 17 | | **Dato:** | 29.01.2024 | |
|  |  | | **Kl:** | 14.00 – 16.00 | |
|  | | | | | |
| **Organisasjon** | | **Navn** | | **Kode** | **Møtt** |
| Universitetet i Bergen, leder | | Marit Bakke | | MB | x |
| Universitetet i Bergen, rektorat | | Gottfried Greve | | GG | x |
| Universitetet i Bergen – DPF | | Norman Anderssen | | NA | x |
| Universitetet i Bergen – MED | | Per Bakke | | PB |  |
| Bergen kommune | | Trond Egil Hansen | | TEH |  |
| Bergen kommune, BKSI | | Nina Bolstad | | NB |  |
| Bergen kommune, BHO | | Ingelin Søraas | | IS | x |
| Høgskulen på Vestlandet | | Monica Wammen Nortvedt | | MWN |  |
| Høgskulen på Vestlandet | | Øyvind Midtbø Berge | | ØMB |  |
| NORCE | | Tonje Fyhn | | TF | x |
| Helse Bergen | | Randi-Luise Møgster | | RLM | x |
| Haraldsplass Diakonale sykehus | | Rebekka Ljosland | | RL |  |
| Folkehelseinstituttet | | Øystein Vedaa | | ØV | x |
| Vestland tannhelsetjeneste/ Vestland fylkeskommune | | Ellen Berggreen | | EB | x |
| VID | | Elisabeth Jeppesen | | EJ | x |
| Studentrepresentant | | Siw Karina Wolfe | | SKW | x |
| Brukerpanelet – leder og nestleder | | Eli Sjo og  Jette Lunemann Hansen | | ES JLH | x |
| Observatører: | |  | |  |  |
| Klyngefasilitator Alrek helseklynge | | Berit Angelskår | | BA | x |
| Sekretariat: | |  | |  |  |
| Universitetet i Bergen – adm MED | | Kristin Walter | | KW | x |

Frode Fadnes (HVL) møtte under sak 01-24 om rapportering fra faggruppe.

**Sak 01-24 Faglig input:**   
**Rapportering fra Faggruppen for eldrehelse og eldreomsorg** [**Faggruppe for eldrehelse og eldreomsorg - Alrek (alrekhelseklynge.no)**](https://alrekhelseklynge.no/faggrupper/faggruppe-for-eldrehelse-og-eldreomsorg/)  
  
Leder for faggruppen Frode Fadnes Jacobsen, HVL, presenterte gruppens mandat, representasjon og hovedlinjene i arbeidet deres.

Styringsgruppen takket for orienteringen, og kommenterte at det er meget aktuelle og samfunnsrelevante problemstillinger gruppen arbeider med. Temaene kommer til å få mer og mer oppmerksomhet i årene fremover. Innspill om at det viktigste for gruppen bør være forskningsbasert virksomhet, å fremme tverrfaglig forskning og utdanning innenfor klyngen. Det er viktig å bidra med evidens og kunnskap for det en gjør og bør bygge videre på innen feltet. FHI er også opptatt av dette, og har blant annet erfart at de eldre er en vanskelig gruppe å nå med digitale spørreundersøkelser. Å få representative innspill har stor verdi, og faggruppen trekker frem den dialogen de har med Eldrerådet i kommunen som særlig viktig.   
  
Faggruppen har også fokus på bærekraft i forhold til utviklingen og interessen for teknologisk utstyr i eldreomsorgen, dette som en motvekt til de økonomiske interessene på området. De ser også at organiseringen av helsetjenestene er et felt det bør forskes mer på. Fra Styringsgruppen ble det også påpekt at dialogen med pårørende kan være et tema som bør få oppmerksomhet i videre arbeid.

**Sak 02-24** **Godkjenning av innkalling, saksliste og referat fra forrige møte**

Innkalling, saksliste og referat ble godkjent uten merknader. Ingen saker meldt under Eventuelt. [Lenke til dokumenter for Styringsgruppen i Teams](https://teams.microsoft.com/l/channel/19%3ae57cd322fdb948ccbadef480e9d302e6%40thread.tacv2/Arbeidsgruppen%2520Alrek%2520helseklynge?groupId=c20ec7be-405f-4e2d-9bc9-99aac19c7a02&tenantId=648a24bc-a98d-4025-9c60-48c19a142069) [Lenke via Sharepoint](https://universityofbergen.sharepoint.com/sites/TEAM_FellesteamAlrekhelseklynge_General/Shared%20Documents/Forms/AllItems.aspx?RootFolder=%2Fsites%2FTEAM%5FFellesteamAlrekhelseklynge%5FGeneral%2FShared%20Documents%2FArbeidsgruppen%20Alrek%20helseklynge&FolderCTID=0x012000CD85BF867925D2438068FDCBFB49C6F4)

**Sak 03-24 Orienteringssaker**

* **Oppdateringer fra klyngeleder BA** Studentkonferansen 5. juni er under planlegging, mulig samarbeid med Polyfon og Idrettsklynge Vest. En seminarrekke på bærekraft og prioriteringer i helse er under planlegging, som svar på Partnermøtets ønske. Utforsker mulighet for å etablere et bærekraftsnettverk. Forskningsdagene til høsten har helse som tema, samarbeid med Alrek helsedager kan bli tettere enn tidligere år.   
  Alrek er også med og understøtter et innovativt samarbeidsinitiativ med These Ways og Aldring og helse. Flere partnere i klyngen er med.
* **Kompetanseforum Bergen, deltakelse klyngeleder** Klyngeleder er forspurt og har takket ja til å delta i dette kompetanseforumet. Forumet spiller inn til kompetanseforum Vestland.
* **Ny studentmedarbeider kommunikasjon våren 2024** Det er nylig tilsatt en ny studentmedarbeider som bidrar i kommunikasjonsarbeid for klyngen; Vilde Opheimshaug Moheim.
* **Status komite for kriterier samarbeidspartnere, jfr. oppnevningsbrev av 14.12.23** Komiteen har nå avtalt møtepunkt for å svare ut mandatet de har fått, og det ble i møtet sett nærmere på mandatpunktene. Et forslag fra komiteen legges frem i neste møte i Styringsgruppen 4. mars, og videre i Partnermøtet 11. mars.
* **Samarbeidsavtale med NKS Olaviken.** Utkast til avtale og svarbrev til Olaviken av 17.11.23 var vedlagt.Det ble orientert om foreliggende avtaleutkast som er til gjennomsyn hos NKS Olaviken.

**Sak 04-24 Årsmelding for 2023**

Utkast til årsmelding var sendt ut før møtet, med oppfordring til Styringsgruppen om å komme med innspill. Ingen innspill var registrert før fristen.

Styringsgruppen sluttet seg til foreliggende utkast til årsmelding, og takket klyngeleder for arbeidet. En endelig versjon klargjøres og oversendes til Partnermøtet 11. mars.

**Sak 05-24 Samarbeidsmidler 2024 - disponering av restmidler og ev endringer i utlysning for 2025**

Marit Bakke la frem saken før det ble drøftet ulike alternativer for bruk av resterende midler (kr 350 000) fra tildelingsrunden for samarbeidsmidler i 2024.

Styringsgruppen så det ikke som hensiktsmessig med en ny utlysning denne våren. Det er ressurskrevende å gjennomføre en ny søknadsprosess, samtidig som det neppe vil medføre økt kvalitet på søknader. Det ble argumentert for at en heller bør lyse ut en større pott med midler til høsten, der restmidler for 2024 lyses ut sammen med midlene for 2015.

Styringsgruppen er positiv til at en kan heve maksimalt søknadsbeløp per prosjekt. Det ble drøftet hvorvidt en kan heve maksgrensen samtidig som prosjekter oppfordres til å søke om midler på ulike nivåer. Innspill om at dette i praksis gjøres allerede, ved at vurderingskomiteen i sin innstilling tar ned budsjettbeløp hvis de finner det nødvendig.

Hvis en skal heve grensen for maksbeløp ses det på som fordelaktig fra noen partnere at en samtidig åpner for frikjøp/lønnsmidler også for ansatte i forskerstillinger. Å tillate frikjøp kan åpne opp for flere søknader, men det må drøftes en differensiering på hva ev frikjøp kan innebære, og hvor stor andel av budsjettet som kan gå til frikjøp. Det bes om at drøftingen blir tatt opp igjen. Siden problemstillingen er grunnleggende, må saken forberedes slik at miljøene kan ta en intern avklaringsrunde på eventuelle endringer.

Styringsgruppen ønsker at samarbeidsmidlene skal legge til rette for mer kontakt på tvers av miljøene i klyngen. Samtidig ønskes det at faggruppene i klyngen kan utfordres på å være mer aktive i å søke om støtte til forskningsprosjekter. Synliggjøring av utlysningene om samarbeidsmidler kan styrkes. Det ble også fremmet forslag om å lage en egen mal for prosjektbeskrivelse, som del av felles søknadsportal.

**Avtalt oppfølging;** Saken tas opp igjen på neste møte, og da med konkret forslag til både rammer for høstens utlysning og muligheter for frikjøp.

**Sak 06-24 Alrek helsedager høsten 2024**

Klyngeleder orienterte om forslag fra Faglig forum om at Alrekdagene skifter navn til Alrek helsedager for å fremstå mindre klyngeintern, og samtidig beholde merkenavnet Alrek. Det er meldt inn programkomite-deltakere fra VID og FHI, og det etterspørres representanter til komiteen, samt arrangementsstøtte til påmelding/evaluering, kommunikasjon og praktisk koordinering av arrangementet.

Styringsgruppen støtter endringen til Alrek helsedager, og ser det som et navn som tydeligere enn før kommuniserer ut at dagene er et felles åpent arrangement.

Oppfordring om å melde inn representanter til programkomiteen ble mottatt, og noen navn ble spilt inn allerede i møtet. Programkomiteen jobber videre med planene.